Aèreo de lìnea

Un aèreo de lìnea el ze un aeroplan co ała fisa ciaramente projetà par el trasporto de pasajeri e el vien de sołito doparà da łe conpagnie aèree, che i li cronpa o i li dòpara in afito.

Racuanti modełi i gnen modifegai par el trasporto de merse (par marchi comersałi cofà GLS, DHL, UPS, par ezénpio) o i gnen inbastii co interni de luso.

 Descrision 
Par łe normative ICAO-FAA-JAAR, cuazi universalmente adotae e acetae, l'espresion "aèreo de lìnea" no el eziste cofà s-ceta definision; ma eziste invese ła sertifegasion de "vełìvoło adatà al trasporto pùblego pasajeri". I połe vegner fati, in teoria, vołi de lìnea co vełìvołi anca de solché 6 posti, ma a sto ponto łe entra in funsion łe normative locałi. Sołitamente un aèreo che peza da vodo 22.680 kg e che el połe trasportar 20 o pì pasajeri el vien defìnio de lìnea. I vełìvołi che i trasporta manco de 20 pasajeri i gnen chiamai aerotaxi

 Tipi de aèrei 
 par fuzołiera
 Narrow body A sìnguło coridòio. Aèreo a fuzołiera streta a curto/mèdio rajo, da 100 a màsimo 250 pasajeri
 Regional aèreo a fuzołiera streta a curto/corto rajo, par màsimo sirca 100 pasajeri.
 Wide body A dopio coridoio. aèreo a fuzołiera larga a mèdio/longo rajo, da 200 a màsimo de 660 pasajeri 
 Double Deck aèreo wide-body a dópio-ponte de longo rajo, da 525 a 853 pasajeri 
 par motore:
 Turbojet (turbozeto), i primi aèrei a zeto o i aèrei supersòneghi
 Turboprop (turboèlica), aèrei zeneralmente rejonałi movesti da motori a èlica che łe roda par via de na turbina a gas
 Turbofan (turbovéntoła), aeroplani funsionanti gràsie a un motore a zeto co bypas, manco incuinante de un motore turbojet ma manco adato par łe vełosità supersòneghe.

 Notasion 

Altri projeti

 Linganbi foresti 

Categoria:Mezi de trasporto
Categoria:Aviasion